Ma oa stad er bagad izili Ai'ta ! 'non gavet aze, n'eus ket voaien da lâret oa ken laouen-se rener an ti-gar ha paotred Mari-Robin ! E-pad tri c'hard eur pe dost oa bet gwelet strolladouigoù tud gwisket ha perukennet en orañjez o vont hag o tont dre an ti-gar, evit mont didruez d'an treñioù pe evit kinklañ mogerioù an ti-gar evel 'vez gleet, gant ar  skritelloù lakeet uhel pe uheloc'h betegoût 'vefent tennet re brim ! Feiz, arru oa skuizh ar paour-kaezh jañdarmed gant hom jeu, hag ar c'homandant da lâret dimp : « Bon, vous faites encore un TER et vous arrêtez sinon on embarque tout le monde. J'ai des effectifs surdimensionnés aujourd'hui ! ». Ya, soñj 'peus ? Devezh ar c'hrogad melldroad France-Feroe an hini oa. Ne oa ket ket gwall strikt 'vat, amzer 'mamp bet da begañ kazi tout a-benn neuze ! Ne oamp ket chomet gwall bell memes tra, yen ma oa bet an  degemer gant tud an ti-gar… ha fliked an hent-houarn da diskwel beg o fri war ar marc'had ! Se 'rae kalz re a dud gwisket en glas, poent bras oa mont d'ar gêr ! Ha diskuizhañ a-raok ar c'hentañ gwezh… 'ba ti-gar Gwened ar wezh-se !